Így hát már nem is olyan meglepő a tény, hogy rossz helyre sikerült portált nyitnom. Első pillantásra persze meglep, hogy nem sikerült, illetve nem úgy, ahogy terveztem, mert ez azt jelenti, hogy igenis fáradok, és már képtelen vagyok úgy koncentrálni, ahogy azt kellett volna. Ezt azért elég kínos beismerni, főleg Bony előtt, de szerencsére nem igazán veti a szememre a félresikerült manővert - sőt, talán még azt is kinézi belőlem, hogy szándékosan tévesztettem el az úticélt.